Die sosiale, ekonomiese en kulturele omstandighede van ons moderne samelewing het baie verander en dit het ‘n impak op die ouer-kindverhouding van baie kleins af sonder dat die ouers dit altyd besef:
Kinders word van kleins af in omstandighede geplaas waar hulle baie meer tyd in hulle eie portuurgroep spandeer as met hulle ouers.
Kinders is baie besig – hulle het baie naskoolse aktiwiteite, baie huiswerk, baie sosialeaktiwiteite, baie tegnologie.
Tegnologie van kommunikasie het ontplof – dit is hoogs verslawend en baie tyd word daaraan spandeer deur beide die kinders sowel as die ouers.